ມີລາຍງານວ່າ ກຸ່ມກະບົດ ມຽນມາ ຕົກລົງໃຫ້ມີການ ຢຸດຍິງ ກັບລັດຖະບານ
ສະຫະລັດ​ ແລະ​ພວກ​ປະ​ເທດ​​​ຕາ​ເວັນ​ຕົກອື່ນໆ ​ໄດ້​ທວງ​ໃຫ້​ມຽນມາ ຈົ່ງ​ຫາທາງ​ຕົກລົງ​​ສັນຕິພາບ​ ກັບ​ພວກ​ກຸ່ມກະບົດ​ຊົນ​ເຜົ່າ
ມີລາຍງານວ່າ ນຶ່ງໃນບັນດາກຸ່ມກະບົດຊົນເຜົ່າທີ່ສໍາຄັນໃນມຽນມາ ໄດ້ຕົກລົງຕໍ່ການຢຸດ ຍິງຂັ້ນເບື້ອງຕົ້ນ ກັບລັດຖະບານມຽນມາແລ້ວ ພວກເວັບໄຊ້ຂອງຊາວມຽນມາທີ່ລີ້ໄພ ໃນຕ່າງປະເທດ ກ່າວເມື່ອວັນສຸກຜ່ານ ມານີ້ວ່າ ກຸ່ມກອງທັບລັດສານ ຫລື ກັບລັດຖະບານ ກ່ຽວກັບຂໍ້ຕົກລົງທີ່ ຈະຍຸດຕິການກໍ່ຄວາມຮຸນແຮງ ແລະ ຫັນມາເລິ່ມຕົ້ນເຈລະຈາກັນທາງການ ເມືອງແລະຮ່ວມມືກັນໃນການປາບ ປາມຢາເສບຕິດຜິດກົດໝາຍ ສະຫະລັດແລະພວກປະເທດຕາເວັນຕົກອື່ນໆ ໄດ້ທວງໃຫ້ມຽນມາຈົ່ງຫາທາງຕົກລົງ ສັນຕິພາບກັນກັບພວກກຸ່ມກະບົດຊົນເຜົ່າ ເພື່ອແລກກັບຄວາມສໍາພັນທີ່ດີຂຶ້ນກວ່າເກົ່າ ກັບພວກປະເທດຕາເວັນຕົກ ເມື່ອເດືອນຜ່ານມາ ລັດຖະບານມຽນມາ ໄດ້ເປີດເຜີຍຂໍ້ສະເໜີແຜນການ ສັນຕິພາບໃໝ່ ສະບັບນຶ່ງຕໍ່ພວກກຸ່ມກະບົດຊົນເຜົ່າ ທີ່ຮຽກຮ້ອງໃຫ້ຢຸດຍິງ ຕິດຕາມມາດ້ວຍການຊ່ວຍ ເຫລືອດ້ານການພັດທະນາ ແລະໃຫ້ມີການຈັດ ກອງປະຊຸມແຫ່ງຊາດເພື່ອປຶກສາຫາລືກັນ ເລຶ່ອງຄວາມບໍ່ພໍໃຈໃນດ້ານການເມືອງ ຊຶ່ງນັບວ່າເປັນເທື່ອທໍາອິດທີ່ລັດຖະບານມຽນມາ ໄດ້ສະເໜີໃຫ້ມີການ ປຶກສາຫາລືດ້ານການເມືອງກັນກັບພວກກຸ່ມກະບົດ